Public procurement notice: Contract Notice
Published: 2023-01-27
Buyer: Médiaszolgáltatás - támogató és Vagyonkezelő Alap
Country: HU
Contract type: Supplies
Procedure: Open procedure
CPV classification: 30200000 | 30214000 | 32320000 | 32324300 | 48820000: Servers
Submission deadline: 2023-02-27
Award criteria: Lowest price

Technical requirements: I. rész - adásvételi szerződés keretében az MTVA egységesített adáslebonyolító stúdióját kiszolgáló szerverrendszer megújítása, munkafolyamatok felmérése és implementálása és 36 hónap garancia (jótállás) és 36 hónap standard support és 36 hónap first line support biztosítása a közbeszerzési dokumentumokban meghatározottak szerint.
II. rész - adásvételi szerződés keretében az MTVA egységesített adáslebonyolító rendszer video és hangtechnikai megújítása és 36 hónap garancia (jótállás) és 36 hónap gyári support és 36 hónap first line support biztosítása a dokumentumokban meghatározottak szerint.
III. rész - adásvételi szerződés keretében az MTVA egységesített adáslebonyolító rendszeréhez multiviewer (képosztó) beszerzése és 36 hónap garancia (jótállás) és 36 hónap gyári support és 36 hónap first line support biztosítása a dokumentumokban meghatározottak szerint.
IV. rész - adásvételi szerződés keretében az MTVA egységesített adáslebonyolító rendszeréhez a monitorozáshoz szükséges eszközök beszerzése és 24 hónap teljes körű garancia (jótállás) biztosítása a dokumentumokban meghatározottak szerint.
Az MTVA adáslebonyolító stúdióiban üzemelő 7 db (6+1 tartalék) televíziós csatornát kiszolgáló adáslebonyolító rendszer szerver megújítását, amortizációs cseréjét kívánja megvalósítani. Az új video szerver portoknak kompatibilisnek kell lenni a jelenleg már rendelkezésre álló Harmonic gyártmányú Mediaszerverekkel, mivel Ajánlatkérő a meglévő rendszerrel készült archívált felvételeket is le kívánja játszani az újonnan beszerzendő eszközökkel. Ezen felül a telepítési folyamat első lépésében az újonnan beszerzendő video szerver portokat Ajánlatkérő a jelenleg használt Harmonic MCP-2251-2XO és MCP-2200B-DS-2XO típusú szervereihez szükséges kapcsolni.
Az megajánlásra kerülő rendszernek kompatibilisnek kell lennie a jelenleg használatos videó és hang szabványoknak megfelelő SD/HD/3G-SDI (HD SDI 4:2:2 SMPTE ST 292-C / SD SDI 4:2:2 SMPTE ST 259) jelekkel és SD és HD teletexttel (ITU-R BT.653-3, ETS 300 706 adatok).
A beszerzendő szerver rendszernek 16 darab HD-SDI (SMPTE 292M) videojel felvételét (INGEST) lehetővé tevő felvevő/lejátszó portokat kell szállítani, 10 darab HD-SDI kimenettel rendelkező lejátszó (megtekintő/PREVIEW) porttal kell rendelkezni, 7+7 darab HD-SDI kimenettel rendelkező kijátszó (üzemi és tartalék/MAIN AND BACKUP PLAYOUT) porttal kell rendelkezni, valamint 1 darab 12G HD-SDI és 1 db 25G IP alapú (SMPTE2110) kimenettel rendelkező tesztelést (TEST) biztosító kijátszó portokkal kell rendelkezni.
A video szerver rendszerhez 1 db központi háttértárat (CENTRAL STORAGE) kell szállítani, amelynek biztosítani kell azt, hogy az összes felvétel és lejátszás erről a központi tárolóról valósulhasson meg, beleértve a csúsztatott élő felvételek kijátszásának a lehetőségét is úgy, hogy a felvétel indítása után 135 másodperccel később már lejátszható legyen egy kijátszó porton.
A televíziós adáslebonyolító szerverrendszerének vezérlését jelenleg biztosító D-series adás automatizáló rendszer cseréje is szükséges.
Ajánlatkérő csak új (nem használt, bemutató darabként sem üzemeltetett) eszközöket (termékeket) fogad el, illetve a teljesítés során csak a hazai hivatalos kereskedelmi csatornán keresztül fogad el szállítást, melynek vállalásáról ajánlatban az ajánlattevőknek nyilatkozni szükséges.
A leszállított adás automatizáló rendszer olyan kialakítású legyen, hogy a megfelelő gyártói oktatás után Ajánlatkérő szakemberei és képesek legyenek üzemeltetni és magabiztosan beavatkozni az adáskijátszás folyamatába.
A leszállított berendezések telepítésének és konfigurációján előkészítéséhez projekt menedzsment, analízis, konzultáció, munkafolyamat tervezés és adat migráció biztosítása szükséges.
A leszállított berendezéseket az MTVA Kunigunda útján lévő telephelyén Ajánlattevőnek üzembe kell helyezni, fel kell konfigurálni és le kell tesztelni. A berendezéseket az Ajánlattevő által biztosított gépteremben lévő rack szekrényekbe kell beépíteni.
A telepítés befejezése és a sikeres próbaüzem után a rendszer működéséről oktatást kell tartani Ajánlatkérő 5 kijelölt kulcs felhasználójának.
A leszállított eszközökhöz 3 év Standard Support és 3 év first line support szállítására van szükségünk, melynek keretében 5 munkanapon belüli cserealkatrész biztosítást tudunk igénybe venni és 24x7 gyártói telefonos támogatásban részesülünk.

Eligibility requirements: Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdéseiben foglalt kizáró okok bármelyike fennáll. A Kbt. 74. § (1) bekezdése alapján az ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki a kizáró okok hatálya alá tartozik; vagy részéről a kizáró ok az eljárás során következett be. Az ajánlatkérő felhívja a figyelmet a Kbt. 64. § (1) és (2) bekezdése szerinti öntisztázás lehetőségére. Az ajánlattevőnek a kizáró okok fenn nem állását a 321/2015. (X. 30.) Korm. rendelet (a továbbiakban: Korm. rendelet) 1. § (1)-(5) és (7) bekezdése, 2. § (1) és (4) bekezdése, 3. §, 4. § (1), (3) és (4) bekezdése, 6-8. §-ai és 10. §-a, valamint a 12-16. §-ai szerint kell igazolnia, ennek során: - a Korm. rendelet 1. § (1) bekezdése alapján valamennyi ajánlattevőnek az ajánlatában ajánlatának benyújtásakor a Korm. rendelet II. Fejezetének megfelelően, az egységes európai közbeszerzési dokumentum benyújtásával kell előzetesen igazolnia, hogy nem tartozik az előírt kizáró okok hatálya alá, - majd a Kbt. 69. § (4) bekezdése szerinti vizsgálat során - az ajánlatkérő felhívására - az ajánlattevőnek a kizáró okok fenn nem állásáról a Korm. rendelet 8. §-a és 10. §-a szerint kell nyilatkozatokat, illetve igazolásokat benyújtania. Ajánlatkérő felhívja a figyelmet a Kbt. 69. § (5)-(7) és (9)-(11a), (13)-(14) bekezdésében foglaltakra. Közös ajánlattétel esetén a közös ajánlattevők mindegyike külön egységes európai közbeszerzési dokumentumot köteles kitölteni. Ha az ajánlattevő az előírt alkalmassági követelményeknek más szervezet vagy személy kapacitásaira támaszkodva kíván megfelelni, az érintett szervezetek vagy személyek mindegyike által külön egységes európai közbeszerzési dokumentumot is ki kell tölteni. A közös ajánlattevők és a kapacitást nyújtó szervezet képviseletében az elektronikus formanyomtatványt az ajánlatot benyújtó gazdasági szereplő nyújtja be. Az egységes európai közbeszerzési dokumentumo(ka)t a Korm. rendelet 3-7. §-ai szerint kitöltve, az Elektronikus Közbeszerzési Rendszerben (a továbbiakban: EKR) kell csatolni az ajánlathoz. A Kbt. 67. § (4) bekezdése alapján minden ajánlattevőnek nyilatkoznia kell az ajánlatában, hogy a szerződés teljesítéséhez nem vesz igénybe a Kbt. 62. § (1) és (2) bekezdése szerinti kizáró okok hatálya alá eső alvállalkozót. Ajánlattevőnek az ajánlatában nyilatkoznia kell arról is, hogy tekintetében van-e folyamatban változásbejegyzési eljárás. Folyamatban lévő változásbejegyzési eljárás esetében az ajánlattevő köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást [Korm. rendelet 13. §]. A folyamatban lévő változásbejegyzési eljárásról nemleges tartalommal is nyilatkozni szükséges.